wannaphong/clean_thaiwikipedia huggingface dataset:
# ปรมินทร์ อินโสม
ปรมินทร์ อินโสม (ชื่อเล่น หนึ่ง) เป็นนักธุรกิจ และโปรแกรมเมอร์ผู้ก่อตั้งบริษัทบริษัท สตางค์ คอร์ปอเรชั่น จำกัด เป็นกระดานซื้อขายสินทรัพย์ดิจิทัลแห่งแรกของคนไทย  ที่ให้บริการแลกเปลี่ยนคริปโทเคอร์เรนซี และเป็นผู้คิดค้นเหรียญคริปโตเคอเรนซี่ FIRO  นอกจากนั้นยังได้รับรางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ในปี พ.ศ. 2559 ในส่วนของกระดานเทรดสินทรัพย์ดิจิทัล 

 ประวัติ 
ปรมินทร์ อินโสม จบการศึกษาจากโรงเรียนปทุมคงคา และศึกษาต่อในระดับปริญญาตรีที่สถาบันเทคโนโลยีพระจอมเกล้าเจ้าคุณทหารลาดกระบัง ในสาขาวิศวกรรมคอมพิวเตอร์ (เกียรตินิยมอันดับ 2) ระดับปริญญาโทที่มหาวิทยาลัยจอนส์ฮอปกินส์ สหรัฐอเมริกา ในด้านความมั่นคงปลอดภัยสารสนเทศ  และ มหาวิทยาลัยสแตนฟอร์ด สาขานโยบายระหว่างประเทศ 

หลังจากจบการศึกษาในปี พ.ศ. 2557 ปรมินทร์ได้ทำงานอยู่ซิลิคอนแวลลีย์ ที่รัฐแคลิฟอร์เนีย และได้พัฒนาเหรียญคริปโตเคอเรนซี่ที่มีบล็อกเชนเป็นของตัวเอง โดยใช้ชื่อว่าซีคอยน์ (Zcoin) ขึ้นมา หลังจากนั้นเปลี่ยนชื่อเป็น FIRO  ซึ่งเป็นผลงานวิทยานิพนธ์ในระหว่างเรียน ในปี 2559 เขาได้รางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ ในส่วนของกระดานเทรดสินทรัพย์ดิจิทัล และได้นำผลงานแข่งขันมาพัฒนาต่อในชื่อ Thai Digital Asset Exchange (TDAX) ต่อมาได้พัฒนาศูนย์กลางให้บริการสินทรัพย์ดิจิทัล ในชื่อ Satang ภายใต้บริษัท สตางค์ คอร์ปอเรชั่น จำกัด หลังจากนั้น ได้ขายบริษัทดังกล่าวด้วยมูลค่าหลายพันล้านบาทให้กับทางธนาคารกสิกรไทย 

หลังจากขายบริษัท สตางค์ คอร์ปอเรชั่น จำกัด ไปแล้วเขายังดำเนินธุรกิจที่เกี่ยวข้องกับเทคโนโลยีบล็อกเชนในนามบริษัท บริษัท สตางค์ เทคโนโลยี จำกัด
# โจ โรดัน
โจเซฟ ปีเตอร์ โรดัน (เกิด 22 ตุลาคม ค.ศ. 1997) เป็นนักฟุตบอลอาชีพชาวเวลส์ ปัจจุบันเล่นในตำแหน่งเซนเตอร์แบ็กให้กับลีดส์ยูไนเต็ด และทีมชาติเวลส์

โรดันมาจากทีมเยาวชนของสวอนซีซิตีและลงเล่นให้กับทีมชุดใหญ่ของสโมสรทั้งสิ้น 54 นัดก่อนที่จะย้ายไปทอตนัมฮอตสเปอร์ในเดือนมิถุนายน ค.ศ. 2020

 สโมสรอาชีพ 
 สวอนซีซิตี 
โรดันเติบโตที่แลงกีเฟลัชในสวอนซีและเป็นสมาชิกผู้ถือบัตรเข้าชมเกมประจำฤดูกาลของสวอนซีซิตี เขาได้เข้าร่วมทีมเยาวชนของสโมสรในวัยแปดปีเมื่อ ค.ศ. 2005 เขาเซ็นสัญญาอาชีพฉบับแรกในเดือนกรกฎาคม ค.ศ. 2015 และมีชื่อเป็นตัวสำรองในทีมชุดใหญ่ครั้งแรกในเดือนมกราคม ค.ศ. 2016 ในเอฟเอคัพนัดที่พบกับออกซ์ฟอร์ดยูไนเต็ด ต่อมาเขามีชื่อเป็นตัวสำรองในเกมพรีเมียร์ลีกครั้งแรกในนัดที่ออกไปเยือนอาร์เซนอลที่เอมิเรตส์สเตเดียมในเดือนตุลาคม ค.ศ. 2017 โรดันเคยทำหน้าที่เป็นกัปตันทีมของสวอนซีรุ่นอายุไม่เกิน 23 ปีในนัดที่ชนะเชลเทนนัมทาวน์ 2–1 ในอีเอฟแอลโทรฟีเมื่อวันที่ 15 สิงหาคม ค.ศ. 2017

วันที่ 30 มกราคม ค.ศ. 2018 เขาถูกปล่อยยืมตัวให้กับเชลเทนนัมทาวน์ในลีกทูจนจบฤดูกาล 2017–18 ผู้จัดการทีม แกรี จอห์นสัน กล่าวว่า "เราได้เฝ้าดูการเล่นของเขาและเขาเป็นผู้เล่นที่มีคุณภาพอย่างไม่ต้องสงสัย"

โรดันกลับสู่สวอนซีและได้ลงเล่นให้แก่ทีมชุดใหญ่ของสโมสรในอีเอฟแอลแชมเปียนชิป ฤดูกาล 2018–19 ภายใต้การคุมทีมของแกรแฮม พอตเตอร์ ต่อมาภายใต้การคุมทีมของสตีฟ คูเปอร์ เขาได้ลงเล่นในฤดูกาลนั้นทั้งสิ้น 21 นัด

 ทอตนัมฮอตสเปอร์ 
โรดันเซ็นสัญญาห้าปีกับทอตนัมฮอตสเปอร์ในพรีเมียร์ลีกเมื่อวันที่ 16 ตุลาคม ค.ศ. 2020 ด้วยค่าตัวราว 11 ล้านปอนด์ เขาลงเล่นในพรีเมียร์ลีกให้แก่ทอตนัมฮอตสเปอร์ครั้งแรกเมื่อวันที่ 26 ตุลาคม ค.ศ. 2020 โดยลงเล่นเป็นตัวสำรองแทนที่ซน ฮึง-มินในนาทีที่ 93 ช่วยให้ทีมบุกไปเอาชนะเบิร์นลีย์ 1–0 เขาลงเล่นเป็นตัวจริงให้แก่สโมสรครั้งแรกในนัดที่ออกไปเยือนเชลซีเมื่อวันที่ 29 พฤศจิกายน โดยเป็นการลงเล่นแทนโตบี อัลเดอร์เวเริลด์ที่บาดเจ็บ นัดนั้นจบลงด้วยผลเสมอ 0–0

 ทีมชาติ 
โรดันมีชื่อติดทีมชาติเวลส์ชุดใหญ่ครั้งแรกในเดือนพฤษภาคม ค.ศ. 2018 ในเกมกระชับมิตรที่จะพบกับเม็กซิโก อย่างไรก็ตาม เขาถูกตัดชื่อออกในภายหลัง ต่อมาเขามีชื่อติดทีมชาติครั้งแรกสำหรับเกมการแข่งขันในเดือนกันยายน ค.ศ. 2019 ในนัดที่พบกับอาเซอร์ไบจาน เขาได้ลงเล่นในนามทีมชาติครั้งแรกในนัดนั้นเลย โดยได้ลงเล่นครบ 90 นาที ช่วยให้ทีมเอาชนะ 2-1 ต่อมาในเดือนพฤษภาคม ค.ศ. 2021 เขามีชื่อติดทีมชาติเวลส์สำหรับการแข่งขันฟุตบอลชิงแชมป์แห่งชาติยุโรป 2020

 รูปแบบการเล่น 
โรดันเป็นเซ็นเตอร์แบ็กที่เล่นบอลได้ดี เขามักถูกนำไปเปรียบเทียบกับฟีกาโย โทโมรี

 ชีวิตส่วนตัว 
พ่อของเขา เครี เคยเล่นให้แก่บาสเกตบอลทีมชาติเวลส์ ส่วนปู่ของเขา ปีเตอร์ และลุง คริส เคยเป็นนักฟุตบอลอาชีพมาก่อน
# รายชื่อผลงานเพลงของเจย์บี
เจย์บี (,) หรือ อิม แจบ็อม ศิลปิน นักแต่งเพลง นักเต้น และ นักแสดงชาวเกาหลีใต้ เปิดตัวในฐานะศิลปินดูโอ้ชาย เจเจโปรเจกต์ (JJ Project) เมื่อปี ค.ศ. 2012 และต่อมาในปี ค.ศ. 2014 เจย์บีได้เข้าร่วมเป็นหนึ่งในสมาชิกของวงบอยแบนด์ภายใต้สังกัด เจวายพีเอนเตอร์เทนเมนต์ อย่าง ก็อตเซเวน (GOT7) ในปี ค.ศ. 2021 สมาชิกทั้ง 7 คนของก็อตเซเวนตัดสินใจไม่ต่อสัญญากับเจวายพีเอนเตอร์เทนเมนต์ 

เจย์บี ได้ใช้ชื่อ เดฟ (Def.) หรือ เดฟโซล (Defsoul) เป็นนามปากกาในการทำเพลงต่าง ๆ ของตนเอง นอกจากนี้ เจย์บี ยังมีทีมที่รวมศิลปินและโปรดิวเซอร์ไว้เพื่อร่วมกันทำเพลงอย่าง ออฟชอร์ (õffshore) และมีการปล่อยอีพีร่วมกันเป็นครั้งคราว

 ซิงเกิล 

 ซิงเกิลเดี่ยว 
ปี (ค.ศ.)รายชื่อเพลงหมายเหตุ2018Rainyรายการ Hyena on Keyboard2021Switch It Up (Feat. sokodomo) (Prod. Cha Cha Malone) -I'm Surfin' (Gangneung & Yangyang) (Prod. GroovyRoom)Feel the Rhythm of Korea Season 22022Rocking Chair -

 ร่วมร้องกับศิลปินอื่น 
ปี (ค.ศ.)รายชื่อเพลงศิลปินอัลบั้ม2016Just Because (그냥 한번) (Feat. JB Of GOT7)แพ็ก อายอน -2017Hush (Feat. JB Of GOT7)PrimaryPop2018HIGHERDeepshowerColors2021P.S. (feat. JAY B)MiraniUptown GirlLOTUS (H1GHR REMIX)H1GHR MUSIC -THOUGHT OF YOU (Feat. JAY B)OurealgoatTHOUGHT OF YOU (Single)nostalgiaJUNNYnostalgia2022Hello 2.0 (Legends Only)James Reid, ØZI -Windy Day (Feat. JAY B)BIGONE -BRBH1GHR MUSIC  -풀리지 않는 고민 (3:00 am) (Prod. BIG Naughty)Skinny Brown, คิมซึงมิน, BIG NaughtyListen Up EP.3I'll Be Fine (Feat. JAY B)SMMTMr. HollywoodGZRGH (feat. JAY B)JomalxneSky Walker

 อีพี / อัลบั้ม 
รายละเอียดอัลบั้มรายชื่อเพลงSOMO : FUME (Style of my own : FUME)
 วางจำหน่าย : 26 สิงหาคม ค.ศ. 2021
 สังกัด : ไฮเออร์ มิวสิก B.T.W (Feat. Jay Park) (Prod. Cha Cha Malone) (Title)
 AM PM (Feat. Whee In) (Prod. GRAY)
 FAME (Feat. JUNNY) (Prod. GroovyRoom) (Title)
 In To You (Feat. g1nger) (Prod. WOOGIE)
 Switch It Up (Feat. sokodomo) (Prod. Cha Cha Malone)
 Count On Me (Prod. GroovyRoom)
 Paranoia (Prod. GroovyRoom) (CD ONLY)Be Yourself
 วางจำหน่าย : 21 กันยายน ค.ศ. 2022
 สังกัด : คาเดนชา เรคคอร์ดส go UP (Title)
 Break It Down (feat. SIK-K)
 Livin'
 The Way We Are
 Fountain of Youth
 Holyday

 เพลงประกอบละคร 
ละคร/ภาพยนตร์รายชื่อเพลงทะยานสู่ฝัน บัลลังก์แห่งดาว (Dream High 2)
 ปี (ค.ศ.) : 2012
 สถานีโทรทัศน์ : KBS2 Together (ร่วมกับ พัก จี-ย็อน)
 New Dreaming (ร่วมกับ พัก ซอ-จุน)Dream Knight 
 ปี (ค.ศ.) : 2015
 สถานีโทรทัศน์ : Youku และ Todou (เว็บดราม่า) Forever LoveThe Package 
 ปี (ค.ศ.) : 2017
 สถานีโทรทัศน์ : JTBC U & I (ร่วมกับ แจ็กสัน)A Day Before Us Season ZERO
 ปี (ค.ศ.) : 2019
 สถานีโทรทัศน์ : เว็บตูน Be With Youสัมผัสรักพลังจิต (He Is Psychometric)
 ปี (ค.ศ.) : 2019
 สถานีโทรทัศน์ : TvN TAKE (ร่วมกับ ยูคยอม)Crazy Love
 ปี (ค.ศ.) : 2022
 สถานีโทรทัศน์ : KBS2 Dive into youGood Job
 ปี (ค.ศ.) : 2022
 สถานีโทรทัศน์ : ENA Closer (ร่วมกับ ยองแจ)
# โรงพยาบาลร้อยเอ็ด
โรงพยาบาลร้อยเอ็ด เป็นโรงพยาบาลศูนย์ประจำจังหวัดร้อยเอ็ด ขนาด 820 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 111 ถนนรณชัยชาญยุทธ ตำบลในเมือง อำเภอเมืองร้อยเอ็ด จังหวัดร้อยเอ็ด และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม

 ประวัติ 
โรงพยาบาลร้อยเอ็ด ก่อตั้งครั้งแรกในวันที่ 5 กันยายน 2483 บริเวณที่ดินสโมสรเสือป่า เนื้อที่ 45 ไร่ 2 งาน 45 ตารางวา ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลร้อยเอ็ดขึ้นเป็น โรงพยาบาลศูนย์ร้อยเอ็ด เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุขระบบสารสนเทศภฺมิศาสตร์ทรัพยากรสุขภาพ, ประวัติสถานพยาบาล โรงพยาบาลร้อยเอ็ด  22 สิงหาคม 2564.

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลร้อยเอ็ด ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลร้อยเอ็ด ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลร้อยเอ็ด

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลร้อยเอ็ด จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) สาขาวิชาแพทยศาสตร์  มหาวิทยาลัยมหาสารคาม

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)

 ระดับชั้นคลินิก (ชั้นปี 4 - 6) มหาวิทยาลัยมหาสารคาม
 ศูนย์แพทยศาสตรศึกษาชั้นคลินิก โรงพยาบาลร้อยเอ็ด

 การรับบุคคลเข้าศึกษาในหลักสูตรแพทยศาสตรบัณฑิต 
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่

 โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์MSU Admission : ประกาศมหาวิทยาลัยมหาสารคาม เรื่อง การรับสมัครคัดเลือกบุคคลเข้าศึกษาในระดับปริญญาตรี โครงการผลิตแพทย์เพิ่มเพื่อชาวชนบท (CPIRD) ปีการศึกษา 2564.  สืบค้นเมื่อวันที่ 22 สิงหาคม พ.ศ. 2564 

โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
# โรงพยาบาลกาฬสินธุ์
โรงพยาบาลกาฬสินธุ์ เป็นโรงพยาบาลประจำจังหวัดกาฬสินธุ์ ขนาด 540 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 283 ถนนกาฬสินธุ์ อำเภอเมือง จังหวัดกาฬสินธุ์ และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม

 ประวัติ 
โรงพยาบาลกาฬสินธุ์ ก่อตั้ง พ.ศ. 2493 เพื่อรองรับผู้ป่วยหนักที่ถูกส่งต่อมารักษา 18 อำเภอในจังหวัดกาฬสินธุ์ จากโรงพยาบาลชุมชน 17 แห่ง และสถานีอนามัยตำบลกว่า 600 แห่ง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานครโรงพยาบาลกาฬสินธุ์, ประวัติสถานพยาบาล โรงพยาบาลกาฬสินธุ์ 22 สิงหาคม 2564.

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลกาฬสินธุ์ ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลกาฬสินธุ์

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลกาฬสินธุ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) สาขาวิชาแพทยศาสตร์  มหาวิทยาลัยมหาสารคาม

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)

 ระดับชั้นคลินิก (ชั้นปี 4 - 6) มหาวิทยาลัยมหาสารคาม
 ศูนย์แพทยศาสตรศึกษาชั้นคลินิก โรงพยาบาลกาฬสินธุ์

 การรับบุคคลเข้าศึกษาในหลักสูตรแพทยศาสตรบัณฑิต 
คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่

 โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์MSU Admission : ประกาศมหาวิทยาลัยมหาสารคาม เรื่อง การรับสมัครคัดเลือกบุคคลเข้าศึกษาในระดับปริญญาตรี โครงการผลิตแพทย์เพิ่มเพื่อชาวชนบท (CPIRD) ปีการศึกษา 2564.  สืบค้นเมื่อวันที่ 22 สิงหาคม พ.ศ. 2564 

โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
# ช็อง ชัน-อู
ช็อง ชัน-อู (เกิด 26 มกราคม ค.ศ. 1998) หรือที่รู้จักกันในชื่อ ชัน-อู (Chanwoo) และรู้จักกันด้วยชื่อในวงการว่า ชัน (Chan) เป็นนักร้องและนักแสดงชาวเกาหลีใต้ เขาเป็นสมาชิกของไอคอน ภายใต้สังกัด 143 Entertainment เขามีชื่อเสียงจากการแสดงเป็นรุ่นน้องของอี มิน-โฮ ทั้งในเรื่อง รักฉบับใหม่หัวใจ 4 ดวง (2009) และ วุ่นรักทายาทพันล้าน (2013)

 ผลงานการแสดง 

 ซีรีส์โทรทัศน์ 
 ปี  เครือข่าย  เรื่อง บทบาท2008 KBS2 The Great King, Sejong Prince Yang-Nyung (เด็ก)2009 SBS Cain and Abel Lee Seon-Woo (เด็ก)KBS2 The Slingshot Do Jae-myeong (เด็ก) รักฉบับใหม่หัวใจ 4 ดวง Gu Jun-pyo (เด็ก) MBC Heading to the ground / top Cha Bong-gun (เด็ก)2013 SBS วุ่นรักทายาทพันล้าน Kim Tan (เด็ก)
# ฟีโร
ฟีโร  ชื่อเดิม Zcoin เป็นคริปโทเคอร์เรนซี ที่มีเป้าหมายในการเข้ารหัสเพื่อเพิ่มความเป็นส่วนตัวในการใช้งานแตกต่างจากคริปโทเคอร์เรนซีอื่นเช่นบิตคอยน์

 ประวัติ 
ในปี พ.ศ. 2557 ปรมินทร์ อินโสม ได้เขียนงานวิจัยในเรื่องของคริปโทเคอร์เรนซีระหว่างที่กำลังศึกษาต่อในระดับปริญญาโทที่มหาวิทยาลัยจอนส์ฮอปกินส์โดยพัฒนาในรูปแบบของโปรโตคอลซีโรคอยน์ (Zerocoin protocol) ภายใต้ชื่อ "Moneta" และได้เปิดตัวให้นักลงทุนในวันที่ 28 กันยายน พ.ศ. 2559

ในวันที่ 20 กุมภาพันธ์ 2560 ได้เกิดการโจมตีโดยมีการสร้างโทเคนปลอมจำนวน 370,000 เหรียญ มีราคาขายกว่า 400 บิตคอยน์ ซึ่งการโจมตีนี้แตกต่างจากการโจมตีของเครือข่ายอีเธอเรียมในช่วงกิจกรรม DAO ที่ไม่การขโมยเหรียญเกิดขึ้น ภายหลังทีมงานได้แก้ไขโดยการขอความเห็นจากผู้ใช้งานในเครือข่าย และมีมติเป็นเอกฉันว่าจะไม่ทำลายเหรียญดังกล่าวเหมือนอีเธอเรียม

ในเดือนตุลาคม 2563 ได้เปลี่ยนชื่อเป็นฟีโร (Firo) และได้มีการพยายามโจมตีมูลค่ากว่า 51% ในเดือนมกราคม 2564 แต่สามารถแก้ไขสถานการณ์ดังกล่าวได้อย่างทันที
# เกี้ยน
เกี้ยน(จีน:繭) เรียกย่อยมาจาก บะเกียน(จีน:肉繭) เป็นอาหารพื้นเมืองของจังหวัดภูเก็ตชนิดหนึ่งทำจากเนื้อหมูผสมเครื่องเทศนำไปห่อให้มีลักษณะคล้ายฮอยจ๊อหรือแฮกึ่นแล้วนำไปทอด นิยมทำขายคู่กับโลบะ มีจุดกำเนิดมาจากเมืองเจียงจิวหรือจางโจว(จีน:漳州）ในมณฑลฮกเกี้ยน ทำเป็นเครื่องเส้นไหว้เทพเจ้าและบรรพบุรุษในเทศกาลต่างๆและนิยมทำรับประทานในงานมงคลและอวมงคล ต่อมาช่วงราชวงศ์ชิงเกี้ยนได้ติดตามผู้อพยพชาวฮกเกี้ยนจากเมืองเจียงจิว เผยแพร่สู่ไต้หวัน,สิงคโปร์,มาเลเซียและไทย

ชื่อเรียก
ในจังหวัดภูเก็ตนิยมเรียกว่า เกี้ยน(จีน:繭,kián) ซึ่งกร่อนมาจาก บะเกียน(จีน:肉繭,bah-kián) คำว่าเกี้ยน(จีน:繭,kián) ถ้าแปลตรงตัวจะหมายถึงดักแด้
ไต้หวัน เรียกว่า  เกกึ้ง หรือ กวยกึ้ง(จีน:雞卷,ke-kńg/kue-kńg) ส่วนในภาคใต้ของไต้หวันนิยมเรียก บะเกียนอ่า(จีน:肉繭仔,bah-kián-á)หรือ เกี้ยนอา(จีน:繭仔, kián-á) บางส่วนเรียกว่า บะกึ้ง(จีน:肉卷,bah-kńg)
มณฑลฮกเกี้ยนในเมืองจางโจวเรียกว่า บะกุย(จีน:肉卷,bah-kuínn) ในเมืองเฉวียนโจวเรียก กวยกึ่ง(จีน:雞卷,kue-kńg) ส่วนในเมืองเซี่ยเหมินเรียก งอเฮียง(จีน:五香,ngóo-hiang) หรือ หง่อเฮียงกึ้ง(จีน:五香卷,ngóo-hiang-kńg)
สิงคโปร์และมาเลเซีย มีเรียกทั้ง งอเฮียง(จีน:五香,ngóo-hiang),หง่อเฮียงกึ้ง(จีน:五香卷,ngóo-hiang-kńg) และ บะเกียน(จีน:肉繭,bah-kián)

เกี้ยนในไต้หวัน
เกี้ยน ในไต้หวันเรียกแบบเฉวียนโจวว่า  เกกึ้ง หรือ กวยกึ้ง(จีน:雞卷,ke-kńg/kue-kńg) ซึ้งคำว่าเก หรือ กวย(จีน:雞,ke/kue) หมายถึงไก่ แต่อาหารชนิดนี้ไม่ได้มีส่วนผสมของไก่

นักวิชาการอาหารของไต้หวักล่าวว่าสาเหตุที่เรียกว่าเกกึ้ง(จีน:雞卷,ke-kńg) มาจากคำว่าเก(จีน:雞,ke)ที่หมายถึงไก่ในภาษาฮกเกี้ยนไปพร้องเสียงกับคำว่าเก(จีน:加,ke)ที่หมายถึงเพิ่มเติมเป็นชื่อมงคล เมื่อเวลาผ่านไปจากเกกึ้ง(จีน:加卷,ke-kńg)เพี้ยนไปเป็นเกกึ้ง(จีน:雞卷,ke-kńg)
# โรงพยาบาลเลย
โรงพยาบาลเลย เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 32/1 ถนนมลิวรรณ ตำบลกุดป่อง อำเภอเมืองเลย จังหวัดเลย 

 ประวัติ 
โรงพยาบาลเลย เริ่มดำเนินการก่อสร้างเมื่อปี พ.ศ.2494 โดนกรมการแพทย์ กระทรวงสาธารณสุข จัดสรรเงินงบประมาณ จำนวน 500,000 บาท ตั้งอยู่ถนนมลิวรรณ ตำบลกุดป่อง อำเภอเมืองเลย จังหวัดเลย พิธีเปิดอย่างเป็นทางการของโรงพยาบาลเริ่มขึ้นเมื่อวันที่ 24 มิถุนายน 2496 เป็นโรงพยาบาลขนาด 25 เตียง และได้รับงบประมาณเพื่อขยายการบริการและก่อสร้างอาคารเพิ่มในเวลาต่อมา 

ประมาณ ปี 2525 ได้เริ่มมีการแยกกลุ่มงาน นายแพทย์สุรชัย ได้ปฏิบัติงานในกลุ่มงานอายุรกรรมเป็นหัวหน้ากลุ่มงาน ดูแลผู้ป่วยอายุรกรรม จนกระทั่ง 2535 ได้ขึ้นดำรงตำแหน่งผู้อำนวยการโรงพยาบาลเลยตลอดระยะเวลา 35 ปีของอายุราชการ 18 ปี ในฐานะผู้อำนวยการโรงพยาบาลเลยมิได้โยกย้ายไปไหน จนกระทั่งเกษียณอายุราชการ ได้พัฒนาโรงพยาบาลเลยให้เจริญก้าวหน้าทั้งในงานบริการสาธารณสุข

โรงพยาบาลเลยได้พัฒนาอย่างต่อเนื่อง ทั้งด้านบุคลากรและอคารสถานที่ จนในปัจจุบันมีขนาด 565 เตียง มีบุคลากรมากมาย ในอนาคตปีพ.ศ.2566 จะเปิดศูนย์หัวใจ โดยจะเปิดบริการสวนหัวใจ ระบบสารสนเทศภฺมิศาสตร์ทรัพยากรสุขภาพ, ประวัติสถานพยาบาล โรงพยาบาลเลย  22 สิงหาคม 2564.
# โรงพยาบาลมหาสารคาม
โรงพยาบาลมหาสารคาม เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั้งผู้ป่วยในและผู้ป่วยนอก ตั้งอยู่ที่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

 ประวัติ 
โรงพยาบาลมหาสารคาม เริ่มการก่อสร้างในปี 2490 บนเนื้อที่ 12 ไร่เศษ ตั้งอยู่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม โดยได้รับโอนที่ดินจากสถานีสุขศาลา เทศบาลเมืองมหาสารคามเป้นสถานที่ในการก่อสร้าง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ

โรงพยาบาลมหาสารคาม ได้รับการรับรองคุณภาพโรงพยาบาลในวันที่ 10 เดือนพฤศจิกายน  2548  จากสถาบันพัฒนาและรับรองคุณภาพโรงพยาบาลระบบสารสนเทศภฺมิศาสตร์ทรัพยากรสุขภาพ, ประวัติสถานพยาบาล โรงพยาบาลมหาสารคาม  22 สิงหาคม 2564. และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลมหาสารคาม ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลมหาสารคาม ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลมหาสารคาม

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาสารคาม จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) สาขาวิชาแพทยศาสตร์ มหาวิทยาลัยขอนแก่น

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)

 ระดับชั้นคลินิก (ชั้นปี 4 - 6) มหาวิทยาลัยขอนแก่น
 ศูนย์แพทยศาสตรศึกษาชั้นคลินิก โรงพยาบาลมหาสารคาม
# สภาผู้แทนราษฎรไซปรัส
สภาผู้แทนราษฎร  คือรัฐสภาแห่งสาธารณรัฐไซปรัส สมาชิกสภาและผู้สังเกตการณ์สามคนซึ่งเป็นผู้แทนจากชนกลุ่มน้อยชาวอาร์เมเนีย ผู้นับถือนิกายโรมันคาทอลิก และชนกลุ่มน้อยเชื้อชาติเลบานอน (มาโรไนต์) มีที่มาจากการเลือกตั้งในระบบสัดส่วนแบบบัญชีรายชื่อเปิดทุกๆ ห้าปี และมีการจัดสรรที่นั่งจำนวนร้อยละ 30 ให้กับกลุ่มชาวไซปรัสเชื้อสายตุรกี (Turkish Cypriot) แต่ไม่มีผู้แทนมาตั้งแต่ปีค.ศ. 1964
# โรงพยาบาลอุดรธานี
โรงพยาบาลอุดรธานี เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่  33 ถ.เพาะนิยม ต.หมากแข้ง อ.เมือง จ.อุดรธานี และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น

 ประวัติ 
โรงพยาบาลอุดรธานี ก่อตั้งครั้งแรกเมื่อปี 2494  และวันที่ 24 เมษายน 2497 ขุนบริบาลบรรพตเขตต์ ผู้ว่าราชการจังหวัดในขณะนั้น ได้ทำพิธีเปิดตึกอำนวยการเพื่อเปิดรับบริการผู้ป่วยอย่างเป็นทางการเป็นครั้งแรก ซึ่งโรงพยาบาลอุดรธานี ได้ดำเนินการปรับปรุงพัฒนาคุณภาพและขยายการให้บริการอย่างสม่ำเสมอมาตามลำดับ จนถึงปัจจุบันภายใต้การบริหารงานโดยมีวิสัยทัศน์ และพันธกิจ ด้วยความมุ่งมั่นจนได้ผลงานบริการด้านสุขภาพที่มีการพัฒนาอย่างต่อเนื่อง ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลอุดรธานีขึ้นเป็น โรงพยาบาลศูนย์อุดรธานี เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุขระบบสารสนเทศภฺมิศาสตร์ทรัพยากรสุขภาพ, ประวัติสถานพยาบาล โรงพยาบาลอุดรธานี  22 สิงหาคม 2564.

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลอุดรธานี ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลอุดรธานี ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลอุดรธานี

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลอุดรธานี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) สาขาวิชาแพทยศาสตร์ มหาวิทยาลัยขอนแก่น

 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)

 ระดับชั้นคลินิก (ชั้นปี 4 - 6) มหาวิทยาลัยขอนแก่น
 ศูนย์แพทยศาสตรศึกษาชั้นคลินิก โรงพยาบาลอุดรธานี